armvectores/hy_wikipedia_2023 huggingface dataset:
Միստերիա-բուֆ

«Միստերիա-բուֆ» (բուֆը, հավանական է, որ bouffe/buffa-ից — կոմիկական օպերա), Վլադիմիր Մայակովսկու սոցիալ-կենցաղային պիեսը, առաջին խմբագրումը եղել է 1918 թվականին, վերախմբագրումը՝ 1921 թվականին։


== Առաջին տարբերակ ==
Պիեսը գրվել է Հոկտեմբերյան հեղափոխության տարեդարձին և Կենտրոնական բյուրոյի կողմից ներառվել է տոնախմբության մեջ։ Միջոցառման պրեմիերան կազմակերպվել է Վսևոլոդ Մեյերխոլդի և պիեսի հեղինակի կողմից, ձևավորված նկարիչ Կազիմիր Մալևիչի կողմից, կայացել է 1918 թվականի նոյեմբերի 7-ին Երաժշտական դրամայի թատրոնում։ Մայակովսկին միջոցառման մեջ կատարել է «Ուղղակի մարդու» դերը, չներկայացած կատարողների փոխարեն նա ստիպված խաղաց նաև Մափուսայիլի և սատանաներից մեկի դերը։


== Երկրորդ տարբերակ ==
1921 թվականի ամռանը «Միստերիա-բուֆը» ներկայացվել է կրկեսում Կոմինտերնի III կոնգրեսի համար, գերմաներենի թարգմանությունը կատարել է՝ Ռիտա Ռայթը։ Այդ բեմադրության համար, կատարված Ալեքսեյ Գրանովսկու կողմից, Մայակովսկին գրել է նախաբան, և դրվագ երկրորդ գործողությունում։
Առանձին հրատարակության «Միստերիա-բուֆ»-ի երկրորդ խմբագրումը դուրս է եկել 1921 թվականի հունիսին։


== Բեմադրություն ==
1921 — Տոմսկ, Ստուդիական աշխատանքաքրիստոնեական թատրոն (1-ին խմբագրություն)
1921 — Տամբով, Առաջին պրոլետարական թատրոն-ստուդիա
1921 — Եկատերինբուրգ (ռեժ. Ալեքսանդրով)
1922 — Իրկուտսկ (ռեժ. Օհլօպկով)
1923 — Մոսկվա, Էսթետիկական կրթությամբ փորձառու դպրոց
1923 — Կազան, Կազանի թատերական արհեստանոց
1923 — Կազան, Մեծ թատրոն
1923 — Կազան, Սովետական երկրորդ թատրոն
1957 — Մոսկվա, Երգիծաբանության թատրոն (ռեժ. Պլուչեկ)
1967 — Սվերդլովսկ
1967 — Վլադիվոստոկ
1967 — Կաունաս


== Դերեր (համաձայն երկրորդ խմբագրման) ==
Յոթ մաքուր զույգեր՝

1) Նեգուս Աբիսինսկի
2) Հնդիկ Ռաջա
3) Թուրքփաշա
4) Ռուս սպեկուլյանտ
5) Չինացի
6) Գեր պարսիկ
7) Կլեմանսո
8) Գերմանացի
9) Փոփ
10) Ավստրալիացի
11) Ավստրալիացու կինը
12) Լլոյդ Ջորջ
13) Ամերիկացի
14) Դիվանագետ
Յոթ ոչ մաքուր զույգեր՝
1) Կարմիրբանակային
2) Լապտերակիր
3) Վարորդ
4) Հանքափոր
5) Հյուսն
6) Բատրակ
7) Ծառա
8) Դարբին
9) Հացթուխ
10) Լվացարարուհի
11) Դերձակուհի
12) Մեքենավար
13) Էսկիմոս ձկնորս
14) Էսկիմոս որսորդ
Համաձայնողական անձ
Ինտելիգենցիա
Կարտոնատուփով տիկինը
Սատանաներ։
1) Վելզեվուլ
2) Ավագ սատանա
3) Զինվորական սպասավոր
4) 2-րդ զինվորական սպասավոր
5) Ժամապահ
6) 20 մաքուր եղջյուրներով և պոչերովчистых с рогами и хвостами.
Սրբեր։
1) Մափուսաել
2) Ժան-Ժակ Ռուսսո
3) Լև Տոլստոյ
4) Գաբրիել
5) Հրեշտակ
6) 2-րդ հրեշտակ
7) հրեշտակներ
Սափաով
Գործող երկրաբնակներ։
1) Մուրճ
2) Մանգաղ
3) Մեքենաներ
4) Գնացքներ
5) Ավտոմեքենաներ
6) Խարաբուղ
7) Ունելի
8) Ասեղ
9) Սղոց
10) Հաց
11) Աղ
12) Շաքար
13) Մատերիա
14) Սապոգ
15) Լժակով տախտակ
Ապագայի մարդ


== Գործողության վայրեր ==
Ողջ տիեզերք
Տապան
Դժոխք
Դրախտ
Պարզամասների երկիր
Բնակեցված տարածքներ


== Աղբյուրներ ==
[1] Archived 2007-08-23 at the Wayback Machine.


== Էկրանավորում ==
1969 — «Միստերի-բուֆ» (ԽՍՀՄ), Դավիդս Չերկասկովոյի լիամետրաժ մուլտիպլիկացիոն ֆիլմը («Կիևանուչֆիլմ»)։ Ֆիլմը ստեղծվել է նորարական սարքերով՝ դերասանների զուգակցումը մարզաձողերով և նկարներով։


== Ծանոթագրություններ ==


== Արտաքին հղումներ ==
Միստերիա-բուֆ  Մաքսիմ Մոշկովիթանգարանում
Միստերիա-բուֆ
Միստերիա-բւոֆֆ animator.ru-ում
Միստերի-բուֆը 1982 թվականի ֆիլմում Եվգենի Վախթանգովի թատրոնում youtube.com
Սպիտակ գիշերներ (ֆիլմ, 1959)

«Սպիտակ գիշերներ» (ռուս.՝ «Белые ночи»), 1959 թվականի ռոմանտիկ դրամա, որը նկարահանել է ռեժիսոր Իվան Պիրևը Ֆեոդոր Դոստոևսկու համանուն վեպի հիման վրա։ Պրեմիերան կայացել է 1960 թվականի փետրվարի 19-ին։ 


== Սյուժե ==
Ֆիլմի գործողությունները ներկայացվում են Երազողի տեսակյունից։
Պետերբուրգ, 1840-ական թվականներ։ Գլխավոր հերոսը՝ Երազողը, արդեն մի քանի տարի է ապրում է մեծ քաղաքում, և այդ ամբողջ ժամանակ նա մենակ է։ Պետերբուրգյան ամառային սպիտակ գիշերներից մեկի ընթացքում Նևայի ափին նա ծանոթանում է Նաստենկայի հետ։ Հինգ գիշեր հերոսները, զբոսնելով քաղաքում, միմյանց պատմում են իրենց մասին։ Իր անմիջական բնավորության ողջ կրքով և քնքշությամբ Երազողը սիրահարվում է Նաստենկային։ Աղջիկը, որը սկսել է կասկածել նախկին սիրեցյալի զգացմունքների մեջ, Երազողին խոստանում է ամուսնանալ նրա հետ։ Սակայն երջանկություն երկար չի տևում... Նաստենկան վերադառնում է իր նախկին սիրեցյալի մոտ, իսկ Երազողը նորից միայնակ է զգում իրեն։

— Իվան Դիխովիչնի


== Նկարագրություն ==
Ֆիլմում առկա է «Հինգերորդ գիշերը», որը վիպակի մեջ չկա։ Այն դրվագը, որում գլխավոր հերոսուհին սենյակ է գալիս բնակչի մոտ և պատահաբար գցում է գրապահոցը, վերցվել է Դոստոևսկու «Խեղճ մարդիկ» վեպից։


== Դերերում ==
Լյուդմիլա Մարչենկո – Նաստենկա
Օլեգ Ստրիժենով – Երազող
Անատոլի Ֆեդորինով – Նաստենկայի փեսացուն
Վերա Պոպովա – Պրասկովյա Իվանովնա, տատ
Սվետլանա Խարիտոնովա – Ֆյոկլա
Իրինա Սկոբցևա – դքսուհի
Յակով Բելենկի – դուքս
Արիադնա Շենգելայա – ստրկուհի պարային երազներում
Սերգեյ Տրոիցկի – հարբած վաճառական
Եվգենի Մորգունով – պահապան
Վալենտին Կուլիկ – Ալմավիվա (լուսագրերում նշված չէ)
Գալինա Պոլսկիխ – էպիզոդ պարահանդեսում (լուսագրերում նշված չէ)
Իոզաս Ուդրաս – էպիզոդ
Նատալյա Մալյավինա – էպիզոդ (լուսագրերում նշված չէ)


== Նկարահանող խումբ ==
Սցենարի հեղինակ և ռեժիսոր՝ Իվան Պիրև
Օպերատոր՝ Վալենտին Պավլով
Նկարիչ՝ Ստալեն Վոլկով


== Մրցանակներ ==
1959 - Էդինբուրգի XIV միջազգային կինոփառատոնի դիպլոմ
1959 - Կիևի խորհրդային ֆիլմերի II համամիութենական փառատոնի  II աստիճանի դիպլոմ (Ուկրաինական ԽՍՀ)
1960 - Լոնդոնում փառատոնային ֆիլմերի IV փառատոնի դիպլոմ
1960 - 1960 թվականի լավագույն ֆիլմ Բրիտանական կինոինստիտուտի որոշմամբ («Բալլադ զինվորի մասին»  և «Վրեժխնդրություն» ֆիլմերի հետ միասին)


== Արձագանքներ ==
Կինոյի տեսաբան Ալեքսանդր Մաչերետը գրել է, որ «Դոստոևսկու վիպակի պոետական, «բանաստեղծական» առանձնահատկությունն էկրանին փոխանցելու համար անհրաժեշտ է եղել ռիթմի, տեմպի, մոնտաժային ներդաշնակության, պատկերային կողմի համադրության զարմանալի ռեժիսորական տիրապետումը»։


== Ծանոթագրություններ ==


== Գրականություն ==
Мачерет А. «Белые ночи» // Советский экран. — 1960. — № 6. — С. 4—5.


== Արտաքին հղումներ ==
«Սպիտակ գիշերներ» ֆիլմը «Մոսֆիլմի» օնլայն կինոթատրոնում
Հացի փշրանքներ

Հացի փշրանքներ կամ պաքսիմատներ, բաղկացած են տարբեր չորության փշրված հացից, երբեմն ավելացվում են համեմունքներ,որը օգտագործում են ապուրների, լցոնման, մսային  կոտլետների հետ, ինչպես նաև ապահովում է խրուն և խրթխրթան ծածկույթ տապակած ուտելիքների համար:Հացի փշրանքները ճապոնական խոհանոցում կոչվում է «պանկո»։


== Տեսակներ ==


=== Չոր ===
Չոր հացի փշրանքները պատրաստվում են չոր հացերից, որոնք թխվել կամ տապակվել են խոնավության մեծ մասը հեռացնելու համար և կարող են ունենալ ավազի կամ նույնիսկ փոշու ձև։ Հացի փշրանքները ամենահեշտ ձևը ստացվում է հացի կտորները սննդային գործիքով մանրացնել։


=== Թարմ ===
Փափուկ կամ թարմ հացի փշրանքներ պատրաստելու համար օգտագործվող հացերը այնքան էլ չոր չեն, ուստի փշրանքները ավելի մեծ են և ավելի փափուկ ծածկույթ են ապահովում։ Հացի փշուր կամ փշրանք  ստացվում է  նաև  բոքոնի փափուկ մասից։


=== Պանկո ===

Պանկո ( ճապ․ パン粉)  հացի փշրանքների տեսակ է, որն օգտագործվում է ճապոնական խոհանոցում, որը ապահովում է խրթխրթան ծածկույթը տապակած մթերքների համար, օրինակ՝  տոնկացու։ Այն ունի ավելի փխրուն, օդային հյուսվածք, քան  ստացվում է Եվրոպական խոհանոցում։ Հացի տեսակների մեծ մասը և պահպանում է իր հյուսվածքը թխած կամ խորը տապակած վիճակում, ինչի արդյունքում ավելի թեթև ծածկույթ է ստանում :Ճապոնական խսհանոցից բացի հացի այս տեսակն  օգտագործվում է ասիական, այնպես էլ ոչ ասիական ուտեստների մեջ։ Այն հաճախ օգտագործվում է ծովամթերքի վրա և սովորաբար վաճառվում է ասիական շուկաներում,  խանութներում։
Պակոն արտադրվում է ամբողջ աշխարհում, մասնավորապես ասիական երկրներում, այդ թվում՝ Ճապոնիայում, Կորեայում, Մալայզիայում, Թաիլանդում, Չինաստանում և Վիետնամում։


==== Ստուգաբանություն ====
Ճապոնացիներն առաջին անգամ հաց պատրաստելը սովորել են եվրոպացիներից։ «パン粉 (պանկո)» բառը ծագել է «պան»ից, ինչը  ճապոներեն հաց բառն է (առաջացել է պորտուգալերեն «pão» բառից՝ հաց), և «-粉 (-ko)»: Ճապոնական կանջո, որը նշանակում է «ալյուր», ինչպես նաև  օգտագործվում է այլ լեզուներում, որպես  վերջածանց (օրինակ, komeko, «բրնձի փոշի», sobako, հնդկաձավարի ալյուր», եւ komugiko, «ցորենի ալյուր»։


== Հացաբուլկեղեն ==

Հաց փշրանքը չոր հացահատիկից ստացված սննդային ծածկույթ է։ Հացի փշրանք շատ համար է, քանի որ այն օգնում է սննդի շուրջ փխրուն ծածկույթ ստեղծելու համար։ Հացաբուլկեղենի խառնուրդները կարող են պատրաստվել հացահատիկից, ալյուրից, եգիպտացորենի ալյուրից և համեմունքներից, որի մեջ հացթուխը թաթախում  է նախքան եփելը։ Եթե հացով պատրաստվող սնունդը չափազանց չոր է, որպեսզի ծածկույթը չփչանա, ապա կարող եք նախ թրջել կաթի, հում ձվի մեջ։
Հացը կարելի է փոխարինել ալյուրով, որն ավելի հարթ և նուրբ տեսք է տալիս ու  ավելի փափուկ է լինում։


== Ժողովրդական մշակույթ ==
«Հենզելն ու Գրետել» հեքիաթում Հենզելն ու Գրետելը օգտագործում են հացի փշրանքները՝  իրենց ճանապարհն չկորցնելու համար։ Այնուամենայնիվ, հացի փշրանքները ի վերջո կերան թռչունները՝ հետագայում նրանք մոլորվեցին անտառնում։ Հեքիաթում հացի փշրանքների հանրաճանաչությունը հանգեցրեց «հացի փշուր» բառի օգտագործմանը՝ որպես նավիգացիոն տարր, որը թույլ է տալիս օգտատերերին հետևել իրենց գտնվելու վայրերին ծրագրերում կամ փաստաթղթերում։


== Պատկերասրահ ==

		
		
		
		
		
		


== Ծանոթագրություններ ==
Կասելլա

Կասելլա (իտալերեն՝ Casella), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 3236 մարդ (2008 թվականի տվյալներով)։ Բնակչության խտությունը՝ 415 մարդ/կմ²։ Տարածքը՝ 8 կմ²։ Փոստային ինդեքս՝ 16015։ Հեռախոսային կոդ՝ +39 010։
Բնակավայրի հովանավորն է հանդիսանում Սուրբ Սան Ռոկկոն։


== Ժողովրդագրություն ==
Բնակչության դինամիկա.


== Կոմունայի վարչակազմ ==
Հեռախոսահամար՝ 010 968771
Էլեկտրոնային փոստ՝ sindaco@comune.casella.ge.it
Պաշտոնական կայք՝ http://www.comune.casella.ge.it/


== Արտաքին հղումներ ==
Պաշտոնական կայք (իտալ.)
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արգակա

Արգակա (հուն․՝ Αργάκα)՝ գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների բնակչությունը կազմում է 790 մարդ։ Տեղակայված է Պոլիս քաղաքից 7 կմ դեպի հյուսիս-արևելք։


== Ժողովրդագրություն ==


== Ծանոթագրություններ ==


== Աղբյուրներ ==
Argaka, Paphos (անգլ.)
Ձմեռային օլիմպիական խաղեր 1994

17-րդ ձմեռային օլիմպիական խաղեր, ձմեռային սպորտաձևերի օլիմպիական խաղեր, որը նացկացվել է Նորվեգիայի Օպլանդ ֆյուլքեի Լիլեհամեր համայնքում։
Լիլեհամերի օլիմպիադան առաջինն է ձմեռային օլիմպիադաներից, որ անցկացվել Ամառային օլիմպիական խաղերի անցկացման նույն տարում, ինչպես նաև առաջինն է, որին մասնակցում են ԽՍՀՄ նախկին հանրապետությունները առանձին թիմերով, այդ թվում՝ Հայաստանը։
Լիլեհամերի օլիմպիադայի բացմանը հնչեց Օլիմպիադիայի միջազգային կոմիտեի նախագահ Խուան Անտոնիո Սամարանչի կոչը դադարեցնել աշխարհի բոլոր մասերում ընթացող պատերազմները 17-րդ ձմեռային օլիմպիական խաղերի ընթացքում։ Նրա կոչը հատկապես ուղղված էր շրջափակման մեջ գտնվող  Սարաևոյում պատերազմող կողմերին, որտեղ 1984 թվականին անցկացվել էր ձմեռային օլիմպիական խաղերը։


== Օլիմպիական մայրաքաղաքի ընտրություն ==
17-րդ ձմեռային օլիմպիական աղերի մայրաքաղաքի ընտրությանը մասնակցում էին չորս քաղաքներ երկու մայրցամաքներից։ Ընտրությունը կազմակերպվեց երեք փուլով։ Ստորև աղյուսակի տեսքով ներկայացված են ընտրության արդյունքները.


== Մեդալների հաշվարկ ==


== Մասնակիցներ ==
17-րդ ձմեռային օլիմպիական խաղերին մասնակցել են 67 երկիր։


== Օլիմպիադիայի մեդալակիրներ ==


== Ծանոթագրություններ ==
WWF WrestleMania: The Arcade Game

WWF WrestleMania (խաղային պլատֆորմաների համար ստեղծված տարբերակներում՝ WWF WrestleMania։ The Arcade Game), պրոֆեսիոնալ ըմբշամարտի արկադային խաղ` թողարկված 1995 թ.-ին` Midway Games-ի կողմից։ Խաղն հիմնված է World Wrestling Federation (WWF) պրոմոշենի վրա։
Խաղում կան WWF-ի այն ժամանակվա 8 ըմբշամարտիկների թվայնացած տարբերակները՝ որոնցով խաղացողները կարող են կռվել միմյանց դեմ։ Խաղը ներշընչված է նույն Midway ստուդիայի կողմից թողարկված «Mortal Kombat» հանրահայտ խաղաշարից։ Մարտերը վարում են Վինս Մաքմահոնը և Ջերի Լոուլերը։
Խաղացողներն ընտրություն են կատարում Բամ Բամ Բիգելոուի, Բրեթ Հարթի, Ծաղրածու Դոյնքի, Լեքս Լուգերի, Ռեյզոր Ռամոնի, Շոն Մայքլզի, Անդերթեյքերի կամ Յոկոզունայի միջև։
Mortal Kombat-ի նման հաղթողը որոշվում է 2 ռաունդից (կամ հաղթանակների հավասարության դեպքում 3-ից), այստեղ էլ է տրված ժամանակ, որի սպառվելուց հետո խաղը կանգնում է։ Սակայն ի տարբերություն Mortal Kombat-ի՝ այստեղ հարված ստանալիս արյան փոխարեն դուրս են թռչում ռեստլերների կերպարների հետ կապված «ատրիբուտներ» (օր.` Յոկոզունայից դուրս է թռչում խորովված հնդկահավ` մատնանշելով նրա սումոյական գիրությունը)։


== Ծանոթագրություններ ==


== Արտաքին հղումներ ==
gamespot.com` WWF WrestleMania: The Arcade Game(չաշխատող հղում)
Պետաալուսե

Պետաալուսե (էստ․՝ Petaaluse), գյուղ Էստոնիայի Լյաենեմաա նահանգի Լիհուլա շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նենդերգա

Նենդերգա (ռուս.՝ Неньдерьга ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեխրենգա գետի աջ ափին՝ 37 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033829
Հիդրոլոգիական ուսումնասիրությունների կոդը - 103003382
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իվան Բոդյուլ

Իվան Իվանովիչ Բոդյուլ (ռուս.՝ Ива́н Ива́нович Бо́дюл; մոլդ.՝ Ivan Bodiul, դեկտեմբերի 21 1917 (հունվարի 3 1918), Ալեկսանդրովկա, Ելիսավետգրադսկի գավառ, Խերսոնի նահանգ, Ուկրաինայի Ժողովրդական Հանրապետություն, Ռուսական հանրապետություն - հունվարի 27, 2013(2013-01-27), Մոսկվա, Ռուսաստան),  խորհրդային  կուսակցական և պետական գործիչ, փիլիսոփայական գիտությունների դոկտոր։ ԽՄԿԿ անդամ 1940 թվականից։
1937 թվականին ավարտել է Վոզնեսենսկի գյուղատնտեսական տեխնիկումը, աշխատել կոլնտեսության ավագ գյուղատնտես։ 1958 թվականին՝ ԽՄԿԿ ԿԿ–ին կից բարձրագույն կուսակցական դպրոցը։ 1938-1942 թվականներին սովորել և ավարտել է Մոսկվայի ռազմա-անասնաբուժական ակադեմիան, ուսումն ավարտելուց հետո Երկրորդ համաշխարհային պատերազմի  տարիներյ անցել է զինվորական ծառայության, 1942 թվականից հրամանատարական պաշտոններ է վարել խորհրդային բանակում։
1959–1961 թվականներին  եղել է Մոլդավիայի կոմունիստական կուսակցության ԿԿ–ի երկրորդ, 1961-1980 թվականներին՝ առաջին քարտուղար։ 1961-ից ԽՄԿԿ ԿԿ–ի անդամ է, ԽՍՀՄ V–IX գումարումների Գերագույն խորհուրդի դեպուտատ Մոլդովական հանրապետությունից, եղել է Լեոնիդ Բրեժնևի մտերիմը, ըստ ոչ հաստատված տեղեկությունների (քանի որ Բոդյուլը ինքը դրանք հերքում էր) , Բոդյուլը օգնել էր Բրեժնևին, ամուսնանալով այն կնոջ հետ, ով արտաամուսնական կապի պատճառով երեխա էր սպասում Բրեժնևից։
1985 թվականի մայիս ամսին անցել է թոշակի, մինչև մահանալը ապրել է Մոսկվայում։


== Արտաքին հղումներ ==
կենսագրություն
Кто есть кто в Правительствах СССР


== Ծանոթագրություններ ==
Հեղկոմի նախագահը

«Հեղկոմի նախագահը», 1977 թվականին «Հայֆիլմ» կինոստուդիայում նկարահանված հայկական խորհրդային ֆիլմ։ Նկարահանվել է ԿՀ պատվերով, Ստեփան Զորյանի համանուն վիպակի մոտիվներով։


== Սյուժե ==
Ֆիլմի հերոս Հովսեփ Միրաքյանը գավառական քաղաքում, որտեղ դեռևս ոչ բոլորն են համակերպվել խորհրդային իշխանությունների հետ, հեղկոմի նախագահ է։ Բոլշևիկների հաղթանակից հետո «հակահեղափոխականները» գրավում են մայրաքաղաքը։ Հովսեփը ստիպված է ընտրություն կատարել հայրենիքի հանդեպ պարտքի և անձնական երջանկության միջև, քանի որ հեղաշրջում կատարող դավադիրների առաջնորդը իր կնոջ եղբայրն է։


== Գլխավոր դերերում ==
Հովսեփ Միրաքյան – Կարեն Ջանգիրյան
շտաբի պետ – Գուժ Մանուկյան
Վերգինե՝ նախագահի կինը – Կարինե Սուքիասյան
Սուրեն Ասլանյան – Վլադիմիր Մսրյան


== Դերերում ==
Ռուբեն Ասլանյան – Վիգեն Չալդրանյան
Աթայան – Իշխան Ղարիբյան
դաշնակցական նախարար – Արմեն Սանթրոսյան
դաշնակցական գնդապետ – Ալեքսանդր Խաչատրյան
Ասլանյանների մայրը – Վերջալույս Միրիջանյան
կուլակ – Սուրեն Բաբայան
ուսուցիչ – Լևոն Շարաֆյան
գյուղացի – Ալեքսանդր Հովհաննիսյան
նաև՝ Հ. Ավագյան, Ալիս Կապլանջյան, Ավետիք Ջրաղացպանյան, Լ. Գևորգյան, Էվելինա Շահիրյան, Ս. Կիրակոսյան, Ռ. Տոնոյան, Ա. Կիրակոսյան


== Ծանոթագրություններ ==
Կարադիգան

Կարադիգան (ռուս.՝ Карадыган, բաշկիրերեն՝ Ҡарадигән), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3464) Օուենսբի

(3464) Օուենսբի (անգլ.՝ Owensby), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 16-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,240832 ա. մ., առավելագույնը մոտենում է 2,1435 ա. մ. հեռավորության վրա և հեռանում 2,3381 ա. մ.։ Արեգակի շուրջ մեկ ամբողջական պտույտ է կատարում 1225,22 երկրային օրվա ընթացքում, իր ուղեծրով շարժվելով միջինում 0,293826 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3464) Օուենսբի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սևերին Նալիվայկո

Սևերին (Սեմերի) Նալիվայկո (ուկրաիներեն՝ Северин (Семерій) Наливайко, լեհ.՝ Seweryn Nalewajko, 1560, Գուսյատին - ապրիլի 21, 1597(1597-04-21), Վարշավա, Ռեչ Պոսպոլիտա), հակաավատատիրական գյուղացիական-կազակային ապստամբության ղեկավար Ուկրաինայում և Բելառուսիայում։
Մասնակցել է կազակների՝ թուրքերի և թաթարների դեմ ռազմական արշավներին։ 1594 թվականին գլխավորել է գյուղացիական ապստամբություն աջափնյա Ուկրաինայում։ Այնուհետև նրան են միացել ապստամբ ռեեստրային (գրանցված) կազակները։ Լեհական զորքերի դեմ մարտերից հետո անցել են Դնեպրը և հիմնել ճամբար, սակայն 1595 թվականին կազակական վերնախավը մատնել է Նալիվայկուն և մյուս ղեկավարներին լեհական հրամանատարությանը։ Երկու տարվա կալանքից հետո Նալիվայկոն մահապատժի է ենթարկվել։ Նալիվայկոյի կերպարը արտացոլվել է ժողովրդական բանահյուսության և գեղարվեստական գրականության մեջ (Տարաս Շևչենկո, Կոնդրատի Ռիլեև և ուրիշներ)։


== Ծանոթագրություններ ==
Եփրատյան կազակներ

Եփրատյան կազակներ (ռուս.՝ Ефратские казаки, թուրքերեն՝ Fırat Kazakları), Հայկական բարձրավանդակում ստեղծվելիք ռուսական կազակության նախագիծ։


== Պատմություն ==

Առաջին համաշխարհային պատերազմի տարիներին ռուսական բանակը հայկական կամավորական ջոկատների օգնությամբ գրավել է Արևմտյան Հայաստանը։ 1916 թվականին Ռուսաստանի կառավարությունը լուծարել է հայկական կամավորական ջոկատները։ Գեներալ Նիկոլայ Յուդենիչը, որը Կովկասյան արշավանքի ժամանակ գլխավորում էր ռուսական բանակի ռազմագործողությունները Օսմանյան կայսրության հայաբնակ շրջաններում, առաջարկել է Արևմտյան Հայաստանում մնացած հայերին իրենց տներից արտաքսելու ծրագիր։ Այդ ժամանակից սկսած, ինչպես վկայում է Ռուբեն Տեր-Մինասյանը, ռուսական կառավարությունը լրջորեն դիտարկում էր ռուս գյուղացիների և կազակների կողմից հայկական հողերը բնակեցնելու հնարավորությունը և, այսպես կոչված, Եփրատյան կազակության հիմնումը։
Ռուբեն Տեր-Մինասյանը զուգահեռներ է տանում է Եփրատյան և Կուբանյան կազակությունների միջև. վերջինը հնարավոր եղավ իրագործել միայն չերքեզների ցեղասպանությունից արդյունքում, մաքրելով Չերքեզիայի տարածքը տեղացի ժողովրդից։ Տեր-Մինասյանը գրում է, որ «հայկական կոտորածները պետական անհրաժեշտություն էին Ռուսաստանի համար, ի վնաս թուրքերի և հայերի։ Այս պատճառով է, որ դեռ անթաղ հայ, թուրք և քուրդ դիակների վրա Եփրատյան կազակության ծրագրեր էին որոճվում, հար և նման այն կազակության, որ հիմնվեցին աբխազ, լեզգի և չերքեզ ժողովուրդների դիակների վրա՝ Տերեկում, Կուբանում և Սևծովյան նահանգում»։ Հենց այդ պատճառով, գրում է Տեր-Մինասյանը, 1916 թվականին, երբ Ռուսաստանը իրեն առավել ուժեղ և հաստատուն էր զգում հարավային ճակատում, նա ձգտում էր իրագործել Հայկական հարցի լուծման իր տարբերակը, Առաջին համաշխարհային պատերազմն ավարտին «նա ցրեց հայկական կամավորական գնդերը, որ այդ շրջանին իրենցից շոշափելի ուժ էին ներկայացնում։ Այս՝ պետական անհրաժեշտություն էր, իսկ այսպիսի անհրաժեշտության առջև անարժեք էին ամեն տեսակի բարոյական հասկացողություններ և պարտավորություններ։ Եփրատյան կազակության ծրագիրը հապճեպորեն առաջ էր քշվում նաև այն պատճառով, որ թե՛ Դաշնակցությունը և թե՛ հայ ժողովուրդը այդ օրերին դեմ էին հայկական հողամասերի կցման Ռուսաստանին, մի հանգամանք, որի դեմ Ռուսաստանը փորձում էր օր առաջ զինվել»":
Տեր-Մինասյանի պնդմամբ, «Եփրատյան կազակության ծրագիրը պիտի գար ամբողջացնելու Ռուսիայի դարավոր երազները, կլանելով Արևելքն ու Արևմուտքը մինչև Էնկյուրի, ուր թուրք ցնորատեսների մեկ ամբողջ խումբ, ռուսական ցանցի մեջ առնված, համաթուրանականության երազներն էր որոճում»։


== Տես նաև ==
Հայաստանն առանց հայերի
Հայոց ցեղասպանություն


== Ծանոթագրություններ ==
Ինտրոդաքուա

Ինտրոդաքուա (իտալերեն՝ Introdacqua), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 2027 մարդ (2008 թվականի տվյալներով)։ Խտությունը՝ 54,83 մարդ/կմ²։ Տարածքը՝ 36,97 կմ²։ Էլեկտրոնային փոստ՝ 67030։ Հեռախոսային կոդ՝ 0864։
Բնակավայրի հովանավորն է սուրբ Ֆելիցիանոն։


== Արտաքին հղումներ ==
http://www.comuneintrodacqua.com/ Archived 2006-02-04 at the Wayback Machine.


== Ծանոթագրություններ ==
Նինեկ

Նինեկ (ռուս.՝ Нынек), գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Բնակչությունը 2008 թվականին գրանցված տվյալներով կազմում էր 567 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Hama

Hama GmbH & Co. KG, գերմանական ընկերություն, որը զբաղվում է աուդիո, վիդեո, ֆոտո և համակարգչային տեխնիկայի արտադրությամբ։ 2008 թվականին ընկերությունը նշեց իր 85-ամյակը։


== Պատմություն ==
1923 թվականին Դրեզդենում (Գերմանիա) գերմանացի լուսանկարիչ Մարտին Հանկեն ստեղծում է Hamaphot ընկերությունը, որը թողարկում էր սարքավորումներ լաբարատորիաների և ֆոտոսարքերի համար։ Ընկերության հիմնադիրն այդ ժամանակ 18 տարեկան էր։
1945 թվականի Դրեզդենյան ռմբակոծություների ժամանակ Hamaphot ընկերությունը քանդվել է և արտադրությունը տեղափոխվել է Մոնհայմ։ Այդ ժամանակվանից ընկերությունը մասնագիտանում է ֆոտոաքսեսուարների վրա։
1950-ական թվականներին թողարկվում են Hamaphot-ի հայտնի տեսախցիկները (Hexi և Moni): Այդ տեսախցիկների արտադրությունը տարում հասնում է մինչև միլիոնի։
1980-ական թվականներին սկսվում է աուդիո և վիդեոտեխնիկայի համար աքսեսուարների արտադրությունը։
1993 թվականին ընկերության անվանումը Hamaphot-ից փոխվեց Hama GmbH & Co KG. Այժմ Hama-ն Արտադրում է համակարգչային և հեռահաղորդակցական տեխնիկայի բաղադրիչ մասեր և CD-ների պահպանման տարաներ։
2000 թվականին ընկերությունում աշխատում էին 1600 մարդ ամբողջ աշխարհից, նրանցից 980-ը աշխատում են Մոնհայմի գլխավոր ստորաբաժնում։ Բացվում է արտադրամաս Լեհաստանում ընկերությունը դուրս է գալիս Արևելյան Եվրոպայի շուկաները։ Թվային տեխնոլոգիաների ի հայտ գալով Hama-ն սկսում է թողարկել սարքվորումներ թվային տեսախցիկների համար։
Հիմա Hama ընկերությունում աշխատում է մոտ 2400 մարդ, այդ թվում 1440-ը Մոնհայմում։


== Ծանոթագրություններ ==


== Արտաքին հղումներ ==
Ընկերության պաշտոնական կայք (գերմ.)
Hama Subsidiaries in Europe (Поставщики HAMA в Европе (в том числе в РФ) Archived 2012-01-12 at the Wayback Machine.
Սամվել Գանթարյան

Վիքիպեդիայում կան հոդվածներ  Գանթարյան ազգանունով այլ մարդկանց մասին:Սամվել Գանթարյան (սեպտեմբերի 22, 1838(1838-09-22), Կոստանդնուպոլիս, Օսմանյան կայսրություն - հոկտեմբերի 25, 1908(1908-10-25), Վենետիկ, Իտալիա), հայ բանասեր։


== Կենսագրություն ==
Ծնվել է Կ. Պոլսում։ Փոքր հասակից ուղարկվել է Վենետիկի Ս. Ղազար վանքը, որտեղ ստացել է կրթությունը, 1859 թվականին ընդունել հոգևորական կոչում։ Որպես ուսուցիչ կամ տեսուչ պաշտոնավարել է Վենետիկի, Կ. Պոլսի Մխիթարյան վարժարաններում։ Պարբերական մամուլում, մասնավորապես «Բազմավեպում», տպագրել է հոդվածներ։ Առանձին գրքերով լույս են տեսել նրա հետևյալ աշխատությունները՝ «Տարերք հռետորական արվեստի» (Վենետիկ, 1875), «Բառարան գաղղերեն-հայերեն-տաճկերեն» (Վենետիկ, 1886)։ Կատարել է թարգմանություններ Լամարթինից, Կլոպշտոկից և այլ հեղինակներից։ «Բազմավեպում» որպես ծածկանուն օգտագործել է Հ. Ս. Կեսարյան։ Ղազար Փարպեցու «Հայոց պատմությունը» թարգմանել է ֆրանսերեն։


== Ծանոթագրություններ ==


== Արտաքին հղումներ ==
Բառարան գաղղիերէն-հայերէն-տաճկերէն, Հայր Սամուէլ վարդապետ Գանթարեան։ Մխիթարեան Տպարան, Վենետիկ, 1912։
Կամբրոն

Կամբրոն (ֆր.՝  Cambron), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 729 մարդ, բնակչության խտությունը` 57.81 մարդ/կմ²։ Բնակավայրը զբաղեցնում է 12.61 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 45 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 465 աշխատունակ (15-64 տարեկան)  բնակիչ, որոնցից ակտիվ էին 338-ը, իսկ ոչ ակտիվները` 127։ Ակտիվության ցուցանիշը կազմում է 72,7 %։ 338 աշխատունակ մարդկանցից աշխատել է 308 անձ (171 տղամարդ և 137 կին)։ Գործազուրկ են եղել 30 անձ (14 տղամարդ և 16 կին)։ 127 անաշխատունակներից 49-ը եղել են աշակերտներ կամ ուսանողներ, 52-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բոբ Ռուլ

Բոբի Ռուլ «Բոբ» Ռուլ (անգլ.՝ Bobby Frank "Bob" Rule, հունիսի 29, 1944(1944-06-29), Ռիվերսայդ, Կալիֆոռնիա, ԱՄՆ - սեպտեմբերի 5, 2019(2019-09-05), Ռիվերսայդ, Կալիֆոռնիա, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է կենտրոնականի դիրքում։ Սովորել է Ռիվերսայդի քաղաքային քոլեջում և Կոլորադո նահանգի համալսարանում։ 1967 թվականի NBA դրաֆթի ժամանակ ընտրվել է «Սիեթլ Սուպերսոնիքս» ակումբի կողմից` 19-րդ համարի ներքո։ Հետագայում հանդես է եկել «Ֆիլադելֆիա-76», «Կլիվլենդ Կավալիերս» և «Միլոուքի Բաքս» ակումբների կազմերում։ NBA-ում, ընդհանուր առմամբ, անցկացրել է 8 մրցաշրջան։ Մեկ անգամ մասնակցել է NBA բոլոր աստղերի խաղին (1970): Ընդգրկվել է NBA սկսնակների առաջին հավաքականի կազմում (1968): NBA կարիերայի ընթացքում, ընդհանուր առմամբ, խաղացել է 403 խաղ, որոնց ժամանակ հավաքել է 7007 միավոր (17,4 մ/խ), կատարել 3333 անդրադարձ, 594 փոխանցում, 12 խլում և 10 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Հին Հռոմի խոհանոց

Հին Հռոմի խոհանոցը և սնվելու կուլտուրան մշակվել և փոփոխվել են հինհռոմեական պետության գոյության ամբողջ ընթացքում։ Սկզբնական շրջանում Հին Հռոմի կերակուրը շատ պարզ էր։ Խոհարարական արվեստը Հռոմում սկսել է զարգանալ, սկսած մ.թ.ա. III դարից, ավելի ուշ գտնվել է հին հունական մշակույթի ազդեցության տակ, ապա կայսրության ընդլայնումը նպաստեց հինհռոմեական խոհանոցի ռեցեպտուրայի և ճաշարանային սովորույթների զարգացմանը։


== Սննդամթերքներ ==
Հռոմեացիների մեծամասնությունը շատ հասարակ էր սնվում, նրանց ամենօրյա սնունդը կազմում էր հիմնականում ցորենը, որից պատրաստվում էին հաց և շիլա։ Հռոմեացիների օրապահիկում ներառվում էին նաև միրգ և բանջարեղեն։ Հետանտիկյան հեղինակների կարծիքով հիմնական սննդամթերք են հանդիսացել հացը և գինին։
Որոշ քաղաքներ և հայտնի են եղել իրենց սննդամթերքով. օրինակ, Վենաֆրոյում և Կազինայում պատրաստել են առաջին տեսակի ձիթայուղ, Պոմպեյում եղել է ձկնային սոուսի (լատ. liquamen, ռուս. Гарум ) խոշոր արտադրություն


=== Հացահատիկ և հաց ===
Սկզբնական շրջանում որպես ցորեն հանդես է եկել հաճարը, հետագայում այն դուրս է մղվում, տեղը զիջելով կուլտիվացված ցորենին։


=== Բանջարեղեն ===
Բանջարեղենից հայտնի են եղել գլուխ սոխը, սխտորը, գազարը, հազարը, շաղգամը, բողկը։ Հայտնի են եղել կաղամբի մի քանի տեսակներ; կաղամբն օգտագործել են քացախի հետ անեփ վիճակում, շոգեխաշել են և կերել համեմունքների և աղի հետ, ճարպի հետ։
Տալա (Կոնդոմայի վտակ)

Անվան այլ կիրառումների համար տե՛ս՝ Տալա (այլ կիրառումներ)Տալա (ռուս.՝ Тала), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Կոնդոմա գետի ձախ ափին՝ 89 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Կոնդոմա, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օգոստոսի 28

Օգոստոսի 28, տարվա 240-րդ (նահանջ տարիներին՝ 241-րդ) օրն է։

Տարվա ավարտին մնում է 125 օր։


== Դեպքեր ==
1521՝ օսմանյան թուրքերը գրավում են Բելգրադը
1789 - Ուիլիամ Հերշելը հայտնաբերում է Սատուրնի Էնկելադուս արբանյակը
1859 - Հյուսիսափայլի լույսն այնքան ուժեղ է դառնում, որ տեսանելի է ԱՄՆ, Եվրոպայի որոշ տարածքներում և, նույնիսկ, Ճապոնիայում
1910 - Չեռնոգորիան հայտարարում է Օսմանյան կայսրությունից լիակատար անկախության մասին
1916 - Առաջին համաշխարհային պատերազմ՝
Գերմանիան պատերազմ է հայտարարում Ռումինիային
Իտալիան պատերազմ է հայտարարում Գերմանիային
1924 - Վրաստանում հաստատված սովետական իշխանության դեմ տեղի է ունենում ապստամբություն, որը ձախողվում է
1990 - Իրաքը հայտարարում է Քուվեյթն իր նոր նահանգ
1991 - Միխայիլ Գորբաչովը հրաժարական է տալիս ԽՍՀՄ կոմունիստական առաջնորդի իր պաշտոնից
2004 - Սինգապուրում կայացավ ֆիլատելիայի պատմության մեջ առաջին առաջնությունը


== Ծնունդներ ==

1749 - Յոհան Վոլֆգանգ Գյոթե Johann Wofgang von Goethe գերմանացի գրող (մ. 1832)
1867 - Ումբերտո Ջորդանո Umberto Jordano իտալացի կոմպոզիտոր
1885՝ Եկատերինա Դուրյան-Արմենյան, դերասանուհի
1888 - Գուիդո Արա իտալացի նախկին ֆուտբոլիստ
1899 - Անդրեյ Պլատոնով Андрей Платонов ռուս գրող
1903 - Բրունո Բետլհեյմ Bruno Bettelheim ամերիկացի մանկական հոգեբան և գրող
1904 - Վեներա Հակոբյան, դերասանուհի
1905 - Վախթանգ Վռոնսկի,խորհրդային բալետմեյստեր
1906 - Ասատուր Մարգարյան, հայ խորհրդային պտղաբույծ
1916 - Գերիտ Ֆիշեր Gerrit Fischer հոլանդացի ֆուտբոլիստ
1930 - Բեն Գազզարա Ben Gazzara իտալական ծագումով ամերիկացի դերասան
1936 - Գրիգոր Գրիգորյան, ճարտարապետ
1939 - Արտաշես Յավրյան, գրող (մ.2009 թ.)
1945 - Ալյոշա Աբրահամյան, նախկին ֆուտբոլիստ
1947 - Ռոլես Աղաջանյան (մ.2014 թ.)
1959 - Բրայան Թոմփսոն Brian Thompson ամերիկացի դերասան
1962 - Դեյվիդ Ֆինչեր David Fincher ամերիկացի ռեժիսոր
1969 - Ջեք Բլեք Jack Black ամերիկացի դերասան, գրող և փրոդյուսեր
1973 - Արմեն Շահգելդյան, ֆուտբոլիստ
1982 - Կարո Փարիզյան, ընդհանուր մենամարտերի ամերիկահայ մարզիկ
1986 - Գիլադ Շալիթ եբրայերեն՝ גלעד שליט ‎ իսրայելցի լրագրող և զինվոր
1990 - Բոյան Կրկիչ Бојан Кркић սերբ ազգության իսպանացի ֆուտբոլիստ
Արցախի պատերազմի մասնակիցներ՝
1958 - Գենադի Անանյան
1967 - Ալեքսեյ Առստամյան


== Մահեր ==
430 - Օգոստինոս Երանելին, կաթոլիկ եկեղեցու քարոզիչ և աստվածաբան (* 354 թ.)
1978 - Սողոմոն Սողոմոնյան, հայ գրականագետ (* 1907 թ.)
2000 - Հրաչիկ Փանոյան, հոգեբույժ
2010 - Վարուժան Նալբանդյան, արձակագիր (* 1929 թ. Կահիրեում)
2020 - Չեդվիկ Բոուզման, ամերիկացի դերասան


== Տոներ ==


== Ծանոթագրություններ ==
(6456) Գոլոմբեկ

(6456) Գոլոմբեկ (անգլ.՝ Golombek), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1992 թվականի հուլիսի 27-ին Էլեանորա Հելինի և Քենեթ Լոուրենսի կողմից Պալոմարում։
Միջին հեռավորությունը Արեգակից կազմում է 2,195145 ա. մ., առավելագույնը մոտենում է 1,3006 ա. մ. հեռավորության վրա և հեռանում 3,0897 ա. մ., իսկ Երկրի ուղեծրին Գոլոմբեկ աստերոիդը նվազագույնը մոտենում է 0,2874 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1187,94 երկրային օրվա ընթացքում, իր ուղեծրով շարժվելով միջինում 0,303047 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6456) Գոլոմբեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արծվառյուծներ

Արծվառյուծներ կամ գորշանգղներ (լատ.՝ Gyps), ճուռակների ընտանիքին պատկանող խոշոր գիշատիչ թռչունների տեսակ, լայնորեն տարածված են արևելյան կիսագնդի ջերմ կլիմայի պայմաններում։ Արտաքին նմանություն ունեն ամերիկյան արծվառյուծների հետ, սակայն թռչունների այս երկու խմբերը սերտ հարազատներ չեն համարվում։


== Նկարագրություն ==
Տիպիկ դետրիտոֆագեր են, աչքի են ընկնում հիմնականում մուգ փետուրներով, փետրազուրկ գլխով (շատերը՝ փետրազուրկ պարանոցով) և երկար ու լայն թևերով։ Որսը գտնում են բացառապես տեսողության միջոցով (ի տարբերություն ամերիկյան արծվառյուծների, որոնք լավ հոտառություն ունեն)։ Ունեն հզոր կտուց, բայց թույլ ոտքեր, ինչի պատճառով չեն կարողանում տեղափոխել որսը։ Բնորոշ անատոմիական առանձնահատկություններից է մեծածավալ քարճիկի և ստամոքսի առկայությունը, որը նախատեսված է մեծ քանակությամբ սննդամթերք սպառելու համար։
Սովորաբար արծվառյուծները ճախրում են մեծ բարձրության վրա՝ փնտրելով որս և հետևելով միմյանց։ Եթե նրանցից մեկը ուտելիք է տեսնում, ապա իջնում է ներքև, իսկ մնացած թռչունները հետևում են նրան։ Որսի համար հաճախ պայքարում են, սակայն թռչունների մեծ խումբը կարող է վախեցնել որոշ գիշատիչների։ Հաճախ նրանց կերած սնունդը լիովին փչացած է լինում։ Դիակի թարախը կամ արյունը հոսում է արծվառյուծի մարմնի փետրազուրկ մասով և հատուկ փետրավոր «օձիք»-ի միջոցով հոսում մարմնից։ Ստամոքսահյութի բարձր թթվայնությունը սպանում է դիակի մանրէները և նպաստում ոսկրերի լուծմանը, իսկ աղիների սիմբիոտիկ մանրէները չեզոքացնում են թունավոր նյութերը։ Արծվառյուծները պարբերաբար տարածում են փետուրները, որպեսզի ուլտրամանուշակագույն ճառագայթները ոչնչացնեն փետուրների վրայի մանրէները։


== Տեսակներ ==
Գորշանգղ են անվանում նաև անգղների ենթաընտանիքի այլ տեսակների որոշ թռչուններին, ինչպես նաև ամերիկյան գորշանգղներին։


== Ծանոթագրություններ ==


== Գրականություն ==
Книпович Н. М. Грифы, хищные птицы // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
James Ferguson-Lees, David A. Christie. Raptors of the World. — London: Christopher Helm, 2001. — 992 с. — ISBN 0-7136-8026-1.
Կամարիկ Վերին

Կամարիկ Վերին, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լաֆայետ շրջան (Լուիզիանա)

Անվան այլ կիրառումների համար տե՛ս՝ Լաֆայետ շրջան (այլ կիրառումներ)Լաֆայետ շրջան (անգլ.՝ Lafayette Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 699 կմ² է, բնակչությունը՝ 221.578 մարդ (2010 թ. տվյալներով)։ Շրջկենտրոնն է Լաֆայետ բնակավայրը։ Կազմավորվել է 1823 թ.։
Երկարապոչ արծիվ

Երկարապոչ արծիվ (լատ.՝ Haliaeetus leucoryphus), բազեների ընտանիքի (Accipitridae) գաղթող խոշոր գիշատիչ թռչուն։ Սնվում է քաղցրահամ ջրերի ձկներով։


== Տարածվածություն ==
Հանդիպում է Կենտրոնական Ասիայում, Կասպից ծովի և Դեղին ծովի միջև, Ղազախստանից և Մոնղոլիայից մինչև Հիմալայան լեռներ, Պակիստանում, Հնդկաստանում և Բանգլադեշում։ Մասնակիորեն գաղթել են. Կենտրոնական Ասիայի և Հարավային Ասիայի թռչունները ձմեռում են Հյուսիսային Հնդկաստանում, իսկ արևմտյան թռչունները՝ Պարսից ծոցում։


== Բնութագիր ==
Երկարապոչ արծիվն ունի վառ շագանակագույն գլխանոց, սպիտակ դեմք, մուգ շագանակագույն թևեր և կարմրագորշ մեջք։ Պոչը սև է՝ բնորոշ միջին սպիտակ շերտերով։ Երիտասարդ թռչունները ամբողջությամբ թուխ են և պոչը առանց շերտերի։ Թռչունը 72-84 սմ երկարություն ունի, իսկ թևերի բացվածքը՝ 180-205 սմ։ Էգ արծվի քաշը 2,1-3,7 կգ է, որձ արծվինը՝ 2-3,3 կգ։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Հղումներ ==
База данных «Позвоночные животные России»: орлан-долгохвост(չաշխատող հղում)
ARKive: Images and movies
BirdLife Species Factsheet Archived 2008-11-22 at the Wayback Machine.
H. leucoryphus range map Archived 2007-09-30 at the Wayback Machine. (very large and slow to load)
Տանյուգ

Տանյուգ (սերբերեն՝ Tanjug/ Танјуг), ինֆորմացիոն գործակալություն Սերբիայում։ 
Հիմնվել է 1943 թվականին, Ցայցե քաղաքում։ 1944 թվականից գտնվում է Բելգրադում։
Տաքսի «Էլի լավ ա»

«Տաքսի «Էլի լավ ա»», տասը հայ ռեժիսորների և սցենարիստների՝ 2009 թվականին նկարահանած ֆիլմը։ Վերջինս բաղկացած է միջինը յոթ րոպե տևողությամբ 10 պատմություններից, որոնց բոլորին կապում է Երևան քաղաքը։
Ֆիլմի պրեմիերան կայացել է 2009 թվականի մարտի 5-ին։


== Ստեղծագործական կազմ ==


=== Նկարահանող խումբ ===
Ռեժիսորներ՝ Արտակ Զիլֆիմյան, Գարիկ Մաշկարյան, Հրաչ Քեշիշյան, Արամ Ղազարյան, Արամ Շահբազյան, Ավագ Ավագյան, Դավիթ Բաբայան, Հրանտ Մովսիսյան, Էդգար Բաղդասարյան, Վահե Խաչատրյան
Սցենարի հեղինակներ՝ Լուսինե Մանուկյան, Արմեն Ղազարյան, Արտակ Ալեքսանյան, Գարիկ Մաշկարյան, Գնել Նալբանդյան, Հարություն Կբեյան, Արմեն Մարգարյան, Ավագ Ավագյան, Վահե Խաչատրյան, Էդգար Բաղդասարյան
Պրոդյուսերներ՝ Ռուբեն Ջաղինյան, Արմեն Համբարձումյան
Կոմպոզիտոր՝ Ռոլանդ Գասպարյան և «Ռեինկարնացիա» խումբ
Օպերատորներ՝ Արտավազդ Խաչատրյան, Մկրտիչ Մալխասյան, Դավիթ Այվազյան, Ռուբեն Գասպարյան, Արթուր Ապրեսով։


=== Դերերում ===
Լևոն Հարությունյան,
Հրանտ Թոխատյան,
Խորեն Լևոնյան,
Լուիզա Ներսիսյան,
Նազենի Հովհաննիսյան,
Լիլի Էլբակյան։


== Ծանոթագրություններ ==


== Արտաքին հղումներ ==
Ֆիլմի մասին sharmpictures.am կայքում Archived 2018-09-05 at the Wayback Machine.
«Տաքսի «Էլի լավ ա»» ֆիլմը IMDB կայքում
«Տաքսի «Էլի լավ ա»» ֆիլմը KINOPOISK կայքում
«Տաքսի «Էլի լավ ա»»։ Ֆիլմ ֆիլմի մասին
«Տաքսի Էլի լավ ա»» ֆիլմը օնլայն
Ռյաբոկոնևսկի գյուղական խորհուրդ (Խարկովի մարզ)

Ռյաբոկոնևսկի գյուղական խորհուրդ  (ուկրաիներեն՝ Рябоконівська сільська рада), Ուկրաինայի Խարկովի մարզի Կրասնոկուտսկի շրջանում։
2001 թվականի տվյալներով Ռյաբոկոնևսկի գյուղական խորհրդում բնակվում էր 1159 մարդ։ Տարածքը՝ 99.3 կմ²։ Բնակչության խտությունը կազմում էր 11.67 մարդ/կմ²։ Խորհրդում կա 8 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի պետական ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Էսքի-Էորեն

Էսքի-Էորեն, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Կենսոն (համայնք)

Կենսոն (ֆր.՝ Quinson, օքս.՝ Quinçon), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ռեզ կանտոնի կազմի մեջ։ Համայնքի շրջանը՝ Դին լե Բեն։
Համայնքի INSEE կոդ՝ 04158։


== Բնակչություն ==
Համայնքի բնակչությունը 2008 թվականին կազմում էր 440 մարդ։


== Տնտեսություն ==
Տնտեսության հիմքը կազմում են գյուղատնտեսությունն ու զբոսաշրջությունը։
2007 թվականի տվյալներով 264 աշխատունակ տարիքի մարդկանցից (15-64 տարեկան) 171-ը տնտեսապես ակտիվ էին, 93-ը անգործ (ակտիվության ցուցանիշը 64,8 %, 1999 թվականին եղել է՝ 63,2 %)։ 171 աշխատունակ բնակիչներից 143-ը աշխատում էին (78 տղամարդ և 65 կին), անաշխատանք էին 28-ը (16 տղամարդ և 12 կին)։ 93 անգործ մարդկանցից 14-ը աշակերտներ կամ ուսանողներ են, 49-ը թոշակառու, 30-ը չէին աշխատում այլ պատճառներով.


== Տեսարժան վայրեր ==
Նախապատմական շրջանի թանգարան (Gorges du Verdon)
Միջնադարյան պատեր՝ կառուցված 1419 թվականից հետո
Նոտր Դամ դյու Պլան ծխական եկեղեցի (XV դար, վերականգնված՝ 1807 թվականին)
Սենտ Մաքսիմ ժամատուն՝ վերականգնված 1854 թվականին
Նոտր Դամ դը Կենսոն ժամատուն
Սենտ Էսպրի ժամատուն


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Կենսոն» (ֆրանսերեն)։ Արխիվացված օրիգինալից 2012-10-29-ին։ Վերցված է 2012-8-21 
«Կենսոն» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-12
Էլ-Մելհա

Էլ-Մելհա, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ֆիխտենհյոե

Ֆիխտենհյոե (գերմ.՝ Fichtenhöhe), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Զեելով–Լանդի ենթակայության տակ։ Բնակչությունը 541 մարդ է (2010 թվականի դեկտեմբերի 31–ի տվյալներով)։ Զբաղեցնում է 22,89 կմ² տարածք։ Պաշտոնական կոդը՝ 12 0 64 365։
Կոմունան ստորաբաժանվում է 3 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական էջ
Ջին Սիբերգի վտանգավոր դերը

Գեն Սեբերգի վտանգավոր դերը (անգլ.՝ Seberg) , ամերիկա-բրիտանական քաղաքական թրիլլեր՝ ռեժիսոր Բենեդիկտ Էնդրյուս, սցենարի հեղինակներ` Ջո Շրապնելյա և Աննա Ուոթերհաուս։
Ֆիլմի համաշխարհային պրեմիերան տեղի է ունեցել 2019 թվականի օգոստոսի 30-ին Վենետիկի կինոփառատոնի շրջանակներում։


== Սյուժե ==
Ջին Սիբերգը ֆրանսիացի հայտնի դերասանուհի է, որը Ժան Լյուկ Գոդարի «Վերջին շնչում» ֆիլմում գլխավոր դեր է խաղացել։ Նա բաց ամուսնության մեջ է ամուսնու ՝ Ռոմեյն Գարիի հետ, որի հետ Փարիզում երեխա է դաստիարակում։ Սիլբերգը պատրաստվում է ուղևորվել Հոլիվուդ ՝ իր կարիերան այնտեղ առաջ տանելու համար։ Առաջին կարգում թռիչքի ժամանակ նա ականատես է լինում սպիտակամորթ բորտուղեկցորդուհու կողմից սևամորթ ուղևորի հկատմամբ խտրականության։ Նա կարեկցում է ուղևորին, որը ներկայանում է որպես Հաքիմ Ջամալ` քաղաքացիական իրավունքների շարժման ակտիվիստ։
Միացյալ Նահանգներ ժամանելուն պես ՝ Սեբերգը նկատում է, որ օդանավակայանում սևամորթ ակտիվիստները փոքրիկ բողոքի ցույց են սկսում ՝ ցույց տալու իրենց դժգոհությունը թռիչքի ընթացքում Ջամալի և նրա ուղեկիցների նկատմամբ ցուցաբրեած վերաբրմունքի համար։ Սիլբերգը միանում է ցուցարարներին և բարձրացնում է իր բռունցքը ի նշան համերաշխության։ Նա տեղյալ չէ, որ ՀԴԲ- ի թաքնված գործակալները գտնվում են օդանավակայանում և ակտիվիստների հետ լուսանկարում են իրեն։ Այնուհետև լուսանկարը վերլուծվում է, և ՀԴԲ-ն որոշում է, որ նրանք կհետևեն ԱՄՆ-ում գտնվելու ընթացքում Սելբերգի գործունեությանը,  ևնախատեսում են ձայնագրել նրա հեռախոսային խոսակցությունները։
Ջեմալի հետ Սիբերգիի բարեկամությունը շուտով վերածվում է սիրավեպի, չնայած որ Ջեմալը նույնպես ամուսնացած է։ ՀԴԲ-ի COINTELPRO ծրագիրը լրտեսում է Սեբերգին, ներառյալ` թե ինչպես է նա և Ջեմալը սեռական հարաբերություններ ունենում։ Այս լուսանկարները այնուհետև Ցույց են տալիս Ջեմալի կնոջը` Դորոթիին, որը հարձակվում է Սիբերգի վրա։
ՀԴԲ-ն շարունակում է երկար տարիներ հետևել Սիբերգին։ ՀԴԲ վճարովի մամուլը փչացնում է նրա կարիերան։ 1970 թվականին Սիլբերգի դուստրը մահանում է մանկության շրջանում, և COINTELPRO գործակալները լուրեր են տարածում, որ երեխայի հայրը Սև Պանտերա կուսակցության անդամ է։ Նրա դստեր մահը և ՀԴԲ-ի զրպարտչական արշավները հանգեցնում են խոր ընկճվածության։ Վերջապես, 1979 թվականին կարիերան և անձնական կյանքը խառնաշփոթի մեջ են, և Սիլբերգը ինքնասպանություն է գործում։


== Դերերում ==
Քրիստեն Ստյուարտ - Ջին Սիբերգ
Ջեք Օ'Քոննել- Ջեք Սոլոմոն
Էնթոնի Մաքի - Հաքիմ Ջամալ
Մարգարիտ Կուելլի - Լինեթ
Քոլմ Մինի - Ֆրենկ Էլրոյ
Զազի Բիտց - Դորոթի Ջամալ
Վինս Վոն-Կարլ Կովալսկի
Իվան Աթալ-Ռոմեն Գրի
Սթիվեն Ռութ-Ուոլթ Բրեկման
Կոռնելիուս Սմիթ կրտսեր - Ռեյ Ռոբերթսոն
Ջեյդ Պետիջոն-Ջենի Կովալսկի
Սեր'Դարիուս Բլեյն-Լուի Լյուիս
Ջեյմս Ջորդան - Ռոյ Մեդոու


== Արտադրություն ==
2018 թվականի մարտին հայտարարվել է, որ ֆիլմի դերասանական կազմին են միացել Քրիստեն Ստյուարտը, Ջեք Օ'Քոննելը, Էնթոնի Մաքին, Մարգարիտ Քուելին և Քոլմ Մինին։  


=== Նկարահանումներ ===
Հիմնական նկարահանումները սկսել են 2018 թվականի հունիսին Լոս Անջելեսում, և ավարտվել են 2018 թվականի օգոստոսի 2-ին։


== Ծանոթագրություններ ==
Մոխիրներից հառնած մայրը (հուշարձան, Երևան)

«Մոխիրներից հառնած մայրը» հուշարձան, գտնվում է Երևանում` Ծիծեռնակաբերդի հուշահամալիրում, տեղադրվել է 2002 թվականի հունիսի 1-ին։ Արձանը նվիրված է 1915 թվականի Մեծ եղեռնի նահատակներին ու եղեռնը վերապրածներին։


== Հեղինակ ==
Քանդակագործ՝ Ռուստամ Ավետիսյան


== Պատմություն ==
«Մոխիրներից հառնած մայրը» հուշարձանը նվիրաբերվել է Էսքիջյան և Լազարյան ընտանիքների կողմից (ԱՄՆ)։ Բնօրինակը գտնվում է Լոս Անջելեսի Արարատ-Էսքիջյան թանգարանում։


== Տես նաև ==
Մոխիրներից հառնող Մայր Հայաստան (հուշարձան, Լոս Անջելես)


== Պատկերասրահ ==

		
		
		
		


== Ծանոթագրություններ ==
Նիժնեե Աբսալյամովո

Նիժնեե Աբսալյամովո (ռուս.՝ Нижнее Абсалямово, բաշկիրերեն՝ Түбәнге Әбсәләм), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վանդյոյ

Վանդյոյ (ֆր.՝ Vendeuil), համայնք Ֆրանսիայում՝ Պիկարդիա մարզի Էնա գավառում։ Մտնում է Ռիմբոն կանտոնի կազմի մեջ։ Հանդիսանում է Սեն-Կանտեն շրջանի օկրուգը։
Համայնքի INSEE կոդ՝ 02775։


== Բնակչություն ==
Համայնքի բնակչությունը 2010 թվականին կազմում էր 918 մարդ։


== Տնտեսություն ==
2010 թվականի տվյալներով 562 աշխատունակ տարիքի մարդկանցից (15-64 տարեկան) 391-ը տնտեսապես ակտիվ էին, 171-ը անգործունակ (ակտիվության ցուցանիշը՝ 69,6 %, 1999 թվականին եղել է 64,8 %)։ 391 աշխատունակ բնակիչներից 347-ը աշխատում էին (177 տղամարդ և 170 կին), անաշխատանք էին 44-ը (30 տղամարդ և 14 կին)։ 171 անգործունակ մարդկանցից 41-ը աշակերտներ կամ ուսանողներ էին, 77-ը թոշակառու, 53-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Վանդեյ (ֆր.)
Հաշտեր

Հաշտեր, գյուղ Արևմտյան Հայաստանում, Դիարբեքիրի վիլայեթի Հազրոյի գավառակում կամ Սիլվանի գավառակում։ Գտնվում էր Դիարբեքիր քաղաքից հյուսիս-արևելք։


== Անվան ստուգաբանություն ==
Գյուղի անվանումը քրդերենով նշանակում է ութ եկեղեցի։


== Բնակչություն ==
XX դարի սկզբին բնակվում էին 109 տուն քրդախոս հայեր։ Հնում ավելի բազմամարդ է եղել։


== Պատմամշակութային կառույցներ ==
Հաշտերն ուներ 1290 թվականին կառուցված հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ժորժիկ Գասպարյան

Ժորժիկ Գարեգինի Գասպարյան (, Բայանդուր), հայ մանկավարժ,  Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Ժորժիկ Գասպարյանը ծնվել է Ախուրյանի շրջանի Բայանդուր գյուղում։ Երբ սկսվել է համաշխարհային պատերազմը, Ժորժիկը Լենինականի մանկավարժական ուսումնարանի 2-րդ կուրսի ուանող էր։ 1942 թվականին ավարտել է ուսումնարանը, աշխատանքի անցել Արագածի շրջանում, մի քանի օր անց զորակոչվել է։ 
1943 թվականի հունվարի սկզբներին Գասպարյանի զորամասը՝ 151-րդ տանկային բրիգադը մեկնել է ռազմաճակատ։ 1943 թվականի հունվարի 23-ին Ժորժիկի բրիգադը Կրիմսկայա ավանի մոտ (Կրասնոդարի երկրամաս) էր, որտեղ մարտերից մեկում վիրավորվել է, չորս անմիս Բաքվում ապաքինվելուց հետո սովորել է մեխանիկ-վարորդների դասընթացներում, որից հետո ուղարկվել է 4-րդ Ուկրաինական ռազմաճակատ, մասնակցել Սևաստոպոլի ազատագրման մարտերին, կռվել՝ 2-րդ Բելառուսական ռազմաճակատում։ Թշնամու կրակակետը ոչնչացնելու և մարտական առաջադրանքը կատարելու համար Ժորժիկը պարգևատրվել է Կարմիր աստղի շքանշանով։ Գասպարյանի տանկային դասակը մինչև Բեռլին քաղաքի գրավումը մարտեր է մղել Շվերին քաղաքի համար։ Խիզախության համար պարգևատրվել է «Հայրենական պատերազմի» 2-րդ աստիճանի շքանշանով։ Բեռլինը գրավելուց հոտո նրա զորամասը դուրս է եկել Էլբայի ափ։ 
1947 թվականին Գասպարյանը զորացրվել է բանակից։ Տնօրեն է աշխատել հայրենի Բայանդուր գյուղի դպրոցում։ 1952 թվականին ավարտել է Երևանի հեռակա մանկավարժական ինստիտուտի աշխարհագրության ֆակուլտետը։


== Պարգևներ ==
Կարմիր աստղի շքանշան
Հայրենական պատերազմի 2-րդ աստիճանի շքանշան


== Ծանոթագրություններ ==
Մուլգիմաա

Մուլգիմաա (էստ․՝ Mulgimaa), Էստոնիայի մշակութային և պատմական շրջան, որն ընդգրկում է Վիլյանդի շրջանը և Վալգամաա շրջանի հյուսիս-արևմտյան մասը՝ Հալիստեի, Հելմեի, Կարքսիի, Պաիստուի և Տարվաստուի նախկին ծխերի հողերը։
Տարածաշրջանում տարածված է հարավային էստոնական բարբառի մուլգի բարբառը, որով 2012 թվականին խոսել է մոտ 10000 մարդ։ Ազգագրական առանձնահատկություններն արտահայտված են ազգային տարազում Մուլգիմաա մշակույթի կրողները Մուլկներն են։
Մուլգիմաայի մշակույթի և Մուլգիի բարբառի հետազոտությունը, պահպանումն ու զարգացումն իրականացնում է «Մուլգի մշակույթի ինստիտուտը»։


== Ծանոթագրություններ ==